laion/Wikipedia-Exotic huggingface dataset:
ঢাকি নদী

ঢাকী নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ১৪ কিলোমিটার, গড় প্রস্থ ৩০০ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ঘাঘর নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৩৮। নদীটির গভিরতা ১৫ মিটার। নদীটির অববাহিকার দৈর্ঘ্য ৪০ বর্গকিমি। ঢাকী নদীটি খুলনা জেলার দাকোপ উপজেলার কামারখোলা ইউনিয়নে প্রবহমান চুনকুড়ি নদী হতে উৎপত্তি লাভ করেছে। অতঃপর এই নদীর জলধারা একই জেলার দাকোপ উপজেলার তিলডাঙ্গা ইউনিয়ন পর্যন্ত প্রবাহিত হয়ে শিবসা নদীতে নিপতিত হয়েছে। নদীটির উল্লেখযোগ্য কোনো শাখা প্রশাখা নেই। নদীতে সারাবছর পানিপ্রবাহ দেখা যায় এবং সারাবছরই নদীতে ছোট নৌযান চলাচল করতে দেখা যায়। সমুদ্র উপকূলীয় অঞ্চলের মধ্য দিয়ে প্রবাহিত হওয়ায় নদীটি জোয়ার ভাটার প্রভাবে প্রভাবিত। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৪১। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ২১৪ , আইএসবিএন ৯৭৮-৯৮৪-৮৯৪৫-১৭-৯।
হুড্রু জলপ্রপাত

হুড্রু জলপ্রপাত ভারতের ঝাড়খণ্ড রাজ্যের রাঁচি জেলায় অবস্থিত একটি জলপ্রপাত। এটি ভারতের ৩৪তম সর্বোচ্চ এবং ঝাড়খণ্ডের উচ্চতম জলপ্রপাত। এটি এই অঞ্চলের অন্যতম বিখ্যাত পর্যটন স্থান। রাঁচি মালভূমির এক প্রান্তে হুডু জলপ্রপাতটি এই অঞ্চলে বেশ কয়েকটি খাড়াই জলপ্রপাতের মধ্যে একটি। বর্ষাকালে এটি একটি দুর্দান্ত রূপ নেয়, তবে শুষ্ক মরসুমে এটি একটি আকর্ষণীয় পিকনিক স্পটে পরিণত হয়। হুডু জলপ্রপাতের নিচে একটি জলাশয় রয়েছে, যা স্নানের স্থান হিসাবে কাজ করা হয়। এখানে যোগাযোগের জন্য জলপথ, রেলপথ এবং সড়কপথ উপলব্ধ আছে। হুড্রু হল ঝাড়খণ্ডের অন্যতম প্রধান পর্যটন কেন্দ্র ।প্রতি বছর বহু পর্যটক হুড্রু জলপ্রপাত দেখতে আসে। এছাড়া এটি পিকনিক স্পট হিসাবেও বিখ্যাত। "Hundru, India Page"। Falling Rain Genomics। সংগ্রহের তারিখ ২০১০-০৪-২০।  "Hundru, State Of Jharkhand, India"। travelsradiate.com। ২০১৩-০১-০৫ তারিখে মূল থেকে আর্কাইভ করা। সংগ্রহের তারিখ ২০১২-০২-১২।  "Showing all Waterfalls in India"। World Waterfalls Database। ২০১২-০৮-২৫ তারিখে মূল থেকে আর্কাইভ করা। সংগ্রহের তারিখ ২০১০-০৬-২০।  "Jharkhand Tourism | Major Destinations and Attraction | How to Reach"। Travel News India (ইংরেজি ভাষায়)। ২০১৬-০৮-০৭। ২০১৮-০৯-০৯ তারিখে মূল থেকে আর্কাইভ করা। সংগ্রহের তারিখ ২০১৭-০২-২৪।  Physical Geography: Hydrosphere By K. Bharatdwaj। Google Books। সংগ্রহের তারিখ ২০১০-০৪-২০।  "Places of interest"। ২০১১-০৪-০৬ তারিখে মূল থেকে আর্কাইভ করা। সংগ্রহের তারিখ ২০১০-০৪-২০।
অ্যান্ড্রু টাই

অ্যান্ড্রু জেমস টাই (ইংরেজি: Andrew James Tye; জন্ম: ১২ ডিসেম্বর, ১৯৮৬) পশ্চিম অস্ট্রেলিয়ার পার্থে জন্মগ্রহণকারী উদীয়মান অস্ট্রেলীয় ক্রিকেটার। অস্ট্রেলিয়া ক্রিকেট দলের অন্যতম সদস্য তিনি। ওয়েস্টার্ন অস্ট্রেলিয়া ও চেন্নাই সুপার কিংসের সাথে চুক্তিবদ্ধ অ্যান্ড্রু টাই ঘরোয়া ক্রিকেটে পার্থ স্কর্চার্সের প্রতিনিধিত্ব করছেন। পার্থের উত্তরাঞ্চলীয় এলাকায় জন্মগ্রহণকারী টাই ২৬ বছর বয়সে ২০১৩-১৪ মৌসুমে রিওবি ওয়ান-ডে কাপের লিস্ট-এ ক্রিকেটে অভিষিক্ত হন। প্রতিযোগিতায় তিনি দ্বিতীয় সর্বাধিক উইকেট লাভে সক্ষমতা দেখান। তন্মধ্যে, তাসমানিয়ার বিপক্ষে নিজস্ব সেরা বোলিং পরিসংখ্যান ৫/৪৬ গড়েন। এরপর ইংল্যান্ডে দ্বিতীয় একাদশে সমারসেট, ডারহাম ও নর্দাম্পটনশায়ারের পক্ষে খেলেন। একদিনের প্রতিযোগিতায় চমকপ্রদ সাফল্যলাভের পর ২০১৩-১৪ মৌসুমের বিগ ব্যাশ লীগে সিডনি থান্ডারের সাথে চুক্তি করেন। এরপর ২০১৪-১৫ মৌসুমে পার্থ স্কর্চার্সে স্থানান্তরিত হন। গ্রেড ক্রিকেট পর্যায়ে তিনি স্কারবোরার পক্ষে খেলছেন। ২০১৫-১৬ মৌসুমে অস্ট্রেলিয়ার টুয়েন্টি২০ দলের সদস্যরূপে ভারত সফরে যান। ২৯ জানুয়ারি, ২০১৬ তারিখে ভারত দলের বিপক্ষে তার টুয়েন্টি২০ আন্তর্জাতিকে অভিষেক ঘটে। ২০১৬ সালের আইসিসি বিশ্ব টুয়েন্টি২০ প্রতিযোগিতা উপলক্ষে ৯ ফেব্রুয়ারি, ২০১৬ তারিখে ক্রিকেট অস্ট্রেলিয়া কর্তৃপক্ষ ১৫-সদস্যের অস্ট্রেলিয়া দলের তালিকা প্রকাশ করে। এতে তিনিও অন্যতম সদস্য মনোনীত হন। "Player profile: Andrew Tye"। Western Australian Cricket Association। ২৫ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ১৩ অক্টোবর ২০১৪।  "Records, Ryobi One-Day Cup, 2013/14, Most wickets"। ESPN Cricinfo। সংগ্রহের তারিখ ১৩ অক্টোবর ২০১৪।  Croy, Liam (৯ নভেম্বর ২০১৩)। "Tye's patiences pays off"। The West Australian।  Croy, Liam (৪ ডিসেম্বর ২০১৩)। "All-rounder ready to Tye one on in Big Bash"। The West Australian।  Elborough, Brad (৯ সেপ্টেম্বর ২০১৪)। "Adam Voges to captain Perth Scorchers in Big Bash League"।  "India tour of Australia, 2nd T20I: Australia v India at Melbourne, Jan 29, 2016"। ESPN Cricinfo। সংগ্রহের তারিখ ২৯ জানুয়ারি ২০১৬।  "Smith to lead, Wade, Boyce dropped from World T20 squad"। ESPNCricinfo। সংগ্রহের তারিখ ৯ ফেব্রুয়ারি ২০১৬।  Player profile and statistics at CricketArchive Player profile and statistics at ESPNcricinfo
চন্দনা-বারাশিয়া নদী

চন্দনা-বারাশিয়া নদী বাংলাদেশের দক্ষিণ-পশ্চিমাঞ্চলের রাজবাড়ী, গোপালগঞ্জ এবং ফরিদপুর জেলার একটি নদী। নদীটির দৈর্ঘ্য ১২৫ কিলোমিটার, গড় প্রস্থ ৪০ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৩২। চন্দনা-বারাশিয়া নদীটি রাজবাড়ী জেলার রাজবাড়ী সদর উপজেলার খানগঞ্জ ইউনিয়নে প্রবাহিত পদ্মা নদী থেকে উৎপত্তি লাভ করেছে। নদীটি সদর উপজেলা থেকে পাংশা উপজেলার পাংশা পৌরসভার মধ্যে দিয়ে ফরিদপুরের মধুখালী উপজেলা পর্যন্ত চন্দনা নামে পরিচিত এবং মধুখালী থেকে কাশিয়ানী উপজেলা পর্যন্ত বারাশিয়া নামে পরিচিত। চন্দনা-বারাশিয়ার জলধারা গোপালগঞ্জ জেলার কাশিয়ানী উপজেলার কাশিয়ানী ইউনিয়নে মধুমতি নদীতে পতিত হয়েছে। উৎপত্তি স্থান হতে পাংশা উপজেলার ভেতর দিয়ে কালুখালি পর্যন্ত প্রায় ৩০ কিমি প্রবাহ একেবেকে প্রবাহিত হয়েছে। তারপর প্রায় সোজা দক্ষিণ দিকে ২০ কিমি প্রবাহিত হয়ে কুমারখালি ও মধুখালির মধ্যবর্তী আড়কান্দি গ্রামে বারাশিয়া নদীর সঙ্গে মিলিত হয় এখানে এই নদীর নাম চন্দনা-বারাশিয়া বা চন্দনা আড়কান্দি। চন্দনা ও বারাশিয়ার মিলিত স্রোত আরো দক্ষিণে বোয়ালমারী ও কাশিয়ানী উপজেলার মধ্য দিয়ে প্রবাহিত হয়ে ভাটিয়াপাড়া বাজারের উত্তর পাশে মসলন্দপুর গ্রামের মধুমতি নদীতে মিলিত হয়েছে। অতীতে চন্দনার সাথে কুমার ও গড়াই নদীর সংযোগ ছিলো। কুমার ও গড়াই উভয়ই পদ্মার শাখা। বর্তমানে বন্যা নিয়ন্ত্রণ বাঁধ, নদীর গতিপথ পরিবর্তন, ভূমির বন্ধুরতার পরিবর্তন ইত্যাদির কারণে চন্দনার সাথে এদের সংযোগ বিচ্ছিন্ন হয়ে গেছে। ফরিদপুরের চিনিকলে আখ পরিবহনের জন্য শুকনো মৌসুমে চন্দনার কয়েকটি স্থানে বাঁধ দেয়া হয়। তখন এটি ক্ষুদ্র জলাভূমিতে পরিণত হয়। মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৩৭-৩৮। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ১৯৬।
তেঁতুলিয়া নদী

তেঁতুলিয়া নদী বাংলাদেশের দক্ষিণ-পশ্চিমাঞ্চলের বরিশাল ভোলা এবং পটুয়াখালী জেলার একটি নদী। নদীটির দৈর্ঘ্য ১৩১ কিলোমিটার, গড় প্রস্থ ৩৯৮১ মিটার এবং নদীটি বেণী প্রকৃতির। বাংলাদেশ পানি উন্নয়ন বোর্ড বা "পাউবো" কর্তৃক তেঁতুলিয়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৩৯। তেঁতুলিয়া নদীটি ভোলা সদর উপজেলার ইলিশা ইউনিয়নে প্রবহমান মেঘনা নদী হতে উৎপত্তি লাভ করেছে। অতঃপর এর জলধারা চরকাজল, পানপট্টি ইউনিয়নের মধ্য দিয়ে প্রবাহিত হয়ে পটুয়াখালী জেলার গলাচিপা উপজেলার চালতাবুনিয়া ইউনিয়ন পর্যন্ত প্রবাহিত হয়ে বঙ্গোপসাগরে নিপতিত হয়েছে। নদীতে সারাবছর পানিপ্রবাহ থাকে এবং ছোটবড় নৌযান চলাচল করে। বর্ষাকালে নদীর পানিপ্রবাহ বেড়ে যায় এবং নদীর অববাহিকা বন্যায় প্লাবিত হয়। নদীটি জোয়ার ভাটার প্রভাবে প্রভাবিত। এই নদী বাংলাদেশ অভ্যন্তরীণ নৌপরিবহন কর্তৃপক্ষ কর্তৃক প্রথম শ্রেণির নৌপথ হিসেবে স্বীকৃত। বাংলাদেশের নদীর তালিকা বাংলাদেশের বড় নদীসমূহ মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৪২। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
নিজাম আলি খান, দ্বিতীয় আসাফ জাহ

নওয়াব মীর নিজাম আলি খান সিদ্দিকি বাহাদুর দ্বিতীয় আসাফ জাহ (উর্দু: علی خان آصف جاہ ثانی‎‎; ৭ মার্চ ১৭৩৪ – ৬ আগস্ট ১৮০৩) ছিলেন হায়দ্রাবাদের নিজাম। তিনি ১৭৬২ থেকে ১৮০৩ সাল পর্যন্ত নিজাম হিসেবে শাসন করেছেন। তিনি প্রথম আসাফ জাহ ও তার স্ত্রী উমদা বেগমের চতুর্থ পুত্র। তার সরকারি নাম ছিল দ্বিতীয় আসাফ জাহ, নিজামুল মুলক, নিজামউদ্দৌলা, নওয়াব মীর নিজাম আলি খান সিদ্দিকি বাহাদুর, ফাতেহ জং, সিপাহ সালার, দক্ষিণাত্যের নওয়াব সুবাদার। ১৭৫৯ সালে তিনি দক্ষিণাত্যের প্রধান কমান্ডার ও প্রশাসক হিসেবে নিয়োগ পান। মারাঠাদের বিরুদ্ধে তার সফল লড়াইয়ের কারণে তিনি কমান্ডার হিসেবে সুনাম অর্জন করেছিলেন। ১৭৬১ সালে সংঘটিত পানিপথের তৃতীয় যুদ্ধে মারাঠাদের আধিপত্য খর্ব হয়। এরপর নিজাম তাদের তার ৬০,০০০ সৈনিক নিয়ে পুনের দিকে অগ্রসর হন এবং শান্তি স্থাপনের জন্য মারাঠাদের বাধ্য করেন। এরপর তিনি বিদার দুর্গ অবরোধ করেন এবং পরে সালাবাত জংকে গ্রেপ্তার করা হয়। একাজ মুঘল সম্রাট দ্বিতীয় শাহ আলম কর্তৃক অনুমোদিত হয়েছিল। শাহ আলমের জারি করা ফরমানে ফরাসি ইস্ট ইন্ডিয়া কোম্পানি সমর্থিত সালাবাত জংকে দক্ষিণাত্যের সুবেদারের পদ থেকে অপসারণ করা হয় এবং তার স্থলে নিজাম আলি খানকে তার উত্তরসুরি হিসেবে নিয়োগ দেয়া হয়। ১৭৬২ সালের ৮ জুলাই নিজাম আলি খান দক্ষিণাত্যের সুবেদার হন। মারাঠাদের অঞ্চলের খুব নিকটে হওয়ায় ১৭৬৩ সালে তিনি রাজধানী আওরঙ্গবাদ থেকে হায়দ্রাবাদে স্থানান্তর করেন।[তথ্যসূত্র প্রয়োজন] মাধবরাও পেশওয়ার সাথে দূরত্ব ও মতপার্থক্যের কারণে ১৭৬২ সালে রঘুনাথরাও নিজামের সাথে মিত্রতা স্থাপন করেন। নিজাম পুনার দিকে অগ্রসর হন। ১৭৬৩ সালে দ্বিতীয় মাধবরাও রাক্ষসভূবনের যুদ্ধে নিজামকে পরাজিত করেন। এরপর মারাঠাদের সাথে নিজামের সন্ধি স্থাপিত হয়। ১৭৯৫ সালে দ্বিতীয় মাধবরাও তাকে খারদার যুদ্ধে পরাজিত করেন। এর পরে তাকে দৌলতাবাদ, আওরঙ্গবাদ ও শোলাপুরের অধিকার ছেড়ে দিতে হয় এবং ৩০ মিলিয়ন রুপি ক্ষতিপূরণ দিতে হয়। ফরাসি সেনাপতি মসিয়ে রেমন্ড নিজামের সামরিক অধিনায়ক, কৌশলবিদ ও উপদেষ্টা হিসেবে কাজ করেছেন।[তথ্যসূত্র প্রয়োজন] নিজাম আলি খান ১৮০৩ সালের ৬ আগস্ট ৬৯ বছর বয়সে হায়দ্রাবাদের চৌমহল্লা প্রাসাদে মৃত্যুবরণ করেন। হায়দ্রাবাদ রাজ্য নিজাম History of modern Deccan, 1720/1724-1948: Volume 1 Desai, Ranjit। Swami।  The Marathas 1600-1818, Band 2 by Stewart Gordon p.169 সংক্ষিপ্ত জীবনী
তেলিগঙ্গা নদী

তেলিগঙ্গা নদী বা ঘেংরাইল নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ২৫ কিলোমিটার, গড় প্রস্থ ১৫৮ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক তেলিগঙ্গা-ঘেংরাইল নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৪০। তেলিগঙ্গা-ঘেংরাইল নদী নদীটি খুলনা জেলার ডুমুরিয়া উপজেলার খরনিয়া ইউনিয়নে প্রবহমান হাপরখালী নদী হতে উৎপত্তি লাভ করেছে। অতঃপর এর জলধারা সোভানা, মাগুরখালী ইউনিয়নের মধ্য দিয়ে প্রবাহিত হয়ে খুলনা জেলার পাইকগাছা উপজেলার দেলুটি ইউনিয়ন পর্যন্ত প্রবাহিত হয়ে ভদ্রা নদীতে নিপতিত হয়েছে। নদীতে সারাবছর পানিপ্রবাহ দেখা যায় এবং ছোটবড় নৌযান চলাচল করে। নদীটির উজানের তুলনায় ভাটির দিক অধিক প্রশস্ত। বর্ষাকালে নদীর পানিপ্রবাহ বেড়ে যায় এবং নদীর অববাহিকা বন্যায় প্লাবিত হয়। নদীটি জোয়ার ভাটার প্রভাবে প্রভাবিত। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৪২-৪৩। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
দড়াটানা-পয়লাহারা নদী

দড়াটানা-পয়লাহারা নদী বাংলাদেশের দক্ষিণ-পশ্চিমাঞ্চলের বাগেরহাট জেলার একটি নদী। নদীটির দৈর্ঘ্য ১৭ কিলোমিটার, গড় প্রস্থ ২৮৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক দড়াটানা-পয়লাহারা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৪১। দড়াটানা-পয়লাহারা নদীটি বাগেরহাট জেলার সদর উপজেলার পৌর এলাকায় প্রবহমান ভৈরব নদী হতে উৎপত্তি লাভ করেছে। অতঃপর এ নদীর জলধারা বিমর্ত, ডেমা, তিলিগাতি, পঞ্চকরণ ইউনিয়নের মধ্য দিয়ে প্রবাহিত হয়ে বাগেরহাট জেলার মোরেলগঞ্জ উপজেলার বাহারবুনিয়া ইউনিয়ন পর্যন্ত প্রবাহিত হয়ে ঘাসিয়াখালী নদীতে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ থাকে এবং ছোটবড় নৌযান চলাচল করে। বর্ষাকালে নদীর পানিপ্রবাহ বেড়ে যায় এবং নদীর অববাহিকা বন্যায় প্লাবিত হয়। নদীটি জোয়ার ভাটার প্রভাবে প্রভাবিত। এই নদী বাংলাদেশ অভ্যন্তরীণ নৌপরিবহন কর্তৃপক্ষ কর্তৃক প্রথম শ্রেণির নৌপথ হিসেবে স্বীকৃত। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৪৩। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
দাড়ির গাঙ নদী

দাড়ির গাঙ নদী বাংলাদেশের দক্ষিণ-পশ্চিমাঞ্চলের গোপালগঞ্জ জেলার একটি নদী। নদীটির দৈর্ঘ্য ১১.৫ কিলোমিটার, গড় প্রস্থ ৫৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক দাড়ির গাঙ নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৪২। দাড়ির গাঙ নদীটি গোপালগঞ্জ জেলার টুঙ্গিপাড়া উপজেলায় প্রবহমান চাটখালী নদী হতে উৎপত্তি লাভ করেছে। অতঃপর এর জলধারা একই উপজেলায় কাটাখাল নদীতে নিপতিত হয়েছে। নদীটি মৌসুমি প্রকৃতির। সাধারণত বর্ষাকালে পানিপ্রবাহ থাকে এবং গ্রীষ্মে পানি থাকে না। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৪৩-৪৪। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
দেলুতি নদী

দেলুতি নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ৮ কিলোমিটার, গড় প্রস্থ ১৫৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক দেলুতি নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৪৩। নদীটির অববাহিকার দৈর্ঘ্য ২০.৪৩ বর্গকিমি।নদীর গভীরতা ১৩.৫০ মিটার। দেলুতি নদীটি খুলনা জেলার পাইকগাছা উপজেলার দেলুটি ইউনিয়নে প্রবহমান ভদ্রা নদী হতে উৎপত্তি লাভ করেছে। অতঃপর এই নদীর জলধারা একই জেলা এবং একই উপজেলার দেলুটি ইউনিয়ন ও লতা ইউনিয়নের সীমান্ত বরাবর প্রবাহিত হয়ে শিবসা নদীতে নিপতিত হয়েছে। এই নদীর একমাত্র উপনদী গুনাখালি নদী যা একই জেলা ও একই উপজেলার লতা ইউনিয়নে এই নদীর সাথে মিশেছে। নদীতে সারাবছর পানিপ্রবাহ থাকে এবং ছোটবড় নৌযান চলাচল করে। নদীটির উজানের তুলনায় ভাটির দিক অধিক প্রশস্ত। সমুদ্র উপকূলীয় এলাকায় প্রবাহিত হওয়ায় নদীটি জোয়ার ভাটার প্রভাবে প্রভাবিত। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৪২। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ২২৯, আইএসবিএন ৯৭৮-৯৮৪-৮৯৪৫-১৭-৯।
আব্দুল কালাম দ্বীপ

আব্দুল কালাম দ্বীপটি ওড়িশা রাজ্যের সমুদ্র উপকূল থেকে ১০ কিলোমিটার দূরে বঙ্গপোসাগরে অবস্থিত। এই দ্বীপের পূর্ব নাম ছিল "হুইলার দ্বীপ"। এটি ঊড়িশার রাজধানী ভুবনেশ্বর থেকে ৯৩ কিলোমিটার ও কলকাতা থেকে ২৬০ নটিকাল মাইল দূরে অবস্থিত। এই দ্বীপ থেকেই ভারতের সমস্ত ক্ষেপণাস্ত্র পরীক্ষা করা হয়। আব্দুল কালাম দ্বীপের পূর্বের নাম ছিল হুইলার দ্বীপ। এই দ্বীপেই ভারত সরকার ভারতের ক্ষেপণাস্ত্র উৎক্ষেপণ কেন্দ্র গড়ে তলে। এই দ্বীপ থেকেই বিজ্ঞানি আব্দুল কালামের নেতৃত্বে ভারতের প্রথম ক্ষেপণাস্ত্র অগ্নির উৎক্ষেপণ করা হয়। এই বিজ্ঞানি ভারতের বিভিন্ন মিসাইল নির্মাণ ও শিক্ষা প্রসারে ভূমিকা রেখেছেন। তিনি এক সময় ভারতের রাষ্ট্রপতি হিসাবে নির্বাচিত হন। তার এই প্রভূত অবদানের জন্য হুইলার দ্বীপকে তার মৃত্যুর পড় তার নামে নামকরণ করা হয়। এই দ্বীপেই আব্দুল কালামের পরিচালনায় ভারতের প্রথম ক্ষেপণাস্ত্র অগ্নি উৎক্ষেপণ করা হয়। এরপর এই দ্বীপ থেকে আকাশ ,ব্রহ্মস, পৃথী প্রভৃতি উৎক্ষেপণ করা হয়। Advanced Air Defence Launch from Integrated Test Range (ITR), Wheeler Island Akash Missile Launch from Integrated Test Range (ITR), Wheeler Island "Wheeler Island renamed after Missile Man" |ইউআরএল= এর মান পরীক্ষা করুন (সাহায্য)। The Times of ভারত। সংগ্রহের তারিখ ৭ সেপ্টেম্বর ২০১৫। [স্থায়ীভাবে অকার্যকর সংযোগ] "In tribute to ভারত's 'Missile Man' APJ Abdul Kalam, Wheeler Island named after him" |ইউআরএল= এর মান পরীক্ষা করুন (সাহায্য)। Zee News। [স্থায়ীভাবে অকার্যকর সংযোগ] "Kalam Island inspires youth in ভারত. All ভারত youth were proud to be a person lived in this generation for only ভারত"। TNP। Hyderabad, ভারত। ৫ সেপ্টেম্বর ২০১৫।
নয়াচর

নয়াচর বা নয়াচর দ্বীপ পশ্চিমবঙ্গের পূর্ব মেদিনীপুর জেলার অন্তর্গত একটি নদী চর বা দ্বীপ। এটি হুগলি নদীর মোহনা থেকে ৪০ কিলোমিটার উজানে হলদিয়া বন্দরের পূর্ব দিকে অবস্থিত। শুধুমাত্র জেলেরা এই দ্বীপটিতে মাছ ধরার জন্য অস্থায়ীভাবে বসবাস করেন। দ্বীপটির মোট আয়তন ৬৪ বর্গ কিলোমিটার (২৫ বর্গ মাইল)। এই দ্বীপের পশ্চিমে হুগলি নদীর সঙ্গে হলদি নদী মিলিত হয়েছে। এই দ্বীপ বা নদী চরটি খুবই নবীন। হুগলি নদীর মোহনার ৪০ কিলোমিটার উজানে দ্বীপটি গড়ে উঠেছে। নয়াচরের উত্তর দিকে ও দক্ষিণ দিকে একটি করে ছোট দ্বীপ রয়েছে। এটি সমুদ্র পৃষ্ঠ থেকে সামান্যই উঁচু। ফলে জোয়ারের সময় এর অনেক অংশ ডুবে যায়। এখনও দ্বীপটির গঠন কার্য চলছে এবং দ্রুত আয়তনে বৃদ্ধি পাচ্ছে। একটি সমীক্ষায় জানা গেছে ১৯৬৭ সাল থেকে ২০১৫ সালের মধ্যে দ্বীপটির আয়তন ১৭.৯৯ বর্গ কিলোমিটার থেকে বৃদ্ধি পেয়ে ৪৬.২৯ বর্গ কিলোমিটার হয়েছে। দ্বীপটির পূর্ব দিকে রয়েছে ঘোড়ামারা দ্বীপ ও সাগর দ্বীপ এবং পশ্চিম দিকে রয়েছে হলদিয়া শহর ও বন্দর তথা পূর্ব মেদিনীপুর জেলা। দ্বীপটিতে মোট ২,৫০০ জন জেলে বসবাস করেন। দ্বীপের বিভিন্ন পুকুর ও হুগলি নদী থেকে মৎস্য আহরণ করেন। এই দ্বীপটি এক সময় পশ্চিমবঙ্গ মৎস্য দপ্তরের অধীনে ছিল। প্রথমে দ্বীপটিকে পেট্রোকেমিক্যাল হাব তৈরি করার চেষ্টা হলেও পরে তা সম্ভব হয়নি। বর্তমানে পশ্চিমবঙ্গ সরকার দ্বীপটিতে পরিবেশ বান্ধব পর্যটন শিল্প গড়ার চেষ্টা চালাচ্ছে। জুওলজিক্যাল সার্ভে অব ইন্ডিয়া ১৯৮৯ সালে প্রথম নয়াচরে সমীক্ষা চালায়। সেই সময়ে ৩ টি প্রজাতির জীব পাওয়া যায় এবং এই জীবগুলি সকলেই ভূগর্ভে বসবাসকারী। এর দুই বছর পর আরও একটি সমীক্ষায় দ্বীপে বসবাসকারী জীব প্রজাতির সংখ্যা দ্বিগুন হওয়ার প্রমাণ পাওয়া যায়। ১৯ বছর পর দ্বীপে ৭৬ টি প্রজাতির জীবের অস্তিত্ব পাওয়া যায়। এই জীবগুলি ভূমিতে ও ভূগর্ভে বসবাসকারী। জুওলজিক্যাল সার্ভে অব ইন্ডিয়া দ্বারা ২০১৭ সালে প্রকাশিত একটি সমীক্ষায় জানাগেছে নয়াচর দ্বীপে মোট ১৫১ টি প্রজাতীর জীব রয়েছে। "Barren island on Hooghly estuary turns into bountiful habitat"। The Hindu। ৬ জানুয়ারি ২০১৮। সংগ্রহের তারিখ ২৯ জুলাই ২০১৯।  "Nayachar Islands"। ১২ জানুয়ারি ২০১৮। ২৯ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২৯ জুলাই ২০১৯।
মধ্য আমেরিকার কোরাল সাপ

মাইক্রুরুস নিগ্রোসিন্সটাস (Micrurus nigrocinctus) সাধারণত মধ্য আমেরিকার নামে পরিচিত। এই প্রজাতির সাপটি বিষাক্ত এলাপিড পরিবারভুক্ত, যেটি মধ্য আমেরিকা থেকে উত্তর কলম্বিয়া পর্যন্ত বিস্তৃত। এখনও পর্যন্ত মোট ছয়টি উপ-প্রজাতি আবিষ্কৃত হয়েছে। মধ্য আমেরিকার কোরাল সাপ স্পেনীয় ভাষায় সারপিইয়েন্তে-কোরালিল্লো চেন্ত্রোআমেরিকানা, কোরাল সেন্ট্রোআমেরিকানা, কোরালিল্ল, গারগানটিল্লা, সালভাইয়ারা, লিমলিম, বাবাস্পুল, কোরাল মাচো নামে পরিচিত। এই সাপ সর্বাধিক ১১৫ সেমি (৪৫ ইঞ্চি) পর্যন্ত বাড়তে পারে, কিন্তু বেশিরভাগ ৬৫ সেমি (২৬ ইঞ্চি) কাছাকাছি বৃদ্ধিপ্রাপ্ত হয়। এদের আঁশগুলি মসৃণ, মাথাটি গোল এবং মণিসুদ্ধ গোল। এদের রঙের ধরন দুই থেকে তিন রকমের হতে পারে (বিশেষত কালো, হলুদ এবং লাল ব্যান্ডসমেত)। এদের নাকটি কালো রঙের, অরধেক মাথা পর্যন্ত কালো রঙের বিস্তৃতি, যদিও অনেক সময় হলুদ এবং লাল রঙের রিংও দেখা যায়। শরীরের উপর রঙ ধরন প্রায়ই মোটামুটি প্রশস্ত লাল হলুদ-কালো-হলুদ ব্যান্ড অনেক সংকীর্ণ সেটে আলাদা ব্যান্ড নিয়ে গঠিত। শরীরের উপর কালো ব্যান্ড সংখ্যা ১০ থেকে ২৪ পর্যন্ত হতে পারে, এবং লেজের উপর অতিরিক্ত ৩ থেকে ৪টি। এদের পরিসীমা মেক্সিকো থেকে মধ্য আমেরিকা হয়ে (বেলিজ ব্যতীত) কলম্বিয়া উত্তর পশ্চিমে, এবং পশ্চিমে ক্যারিবীয় পর্যন্ত। প্রধানত এদের নিম্নভূমি বৃষ্টি অরণ্য, নিম্নভূমি শুষ্ক বন, কাঁটা বন, নিম্ন পার্বত্য ভিজা (বা আর্দ্র) বন, এবং নিম্ন পার্বত্য শুষ্ক বন পাওয়া যায়। এটি স্থলজ সাপ যেটি প্রায়ই গর্ত, পাতার জঞ্জাল, অথবা গাছের গুড়িতে বাস করে। অন্য কোরাল সাপের মত এটিও সাধারণত নিশাচর সাপ, কিন্ত এরা সন্ধ্যা ও ভোর সক্রিয় হতে পারে সক্রিয় হতে পারে, এবং কখনও কখনও বৃষ্টিপাতের পর। এরা অন্যান্য সাপ, ছোট টিকটিকি , উভচর, এবং অমেরুদণ্ডী প্রাণী খায়। যদিও সাধারণত এরা আক্রমণাত্মক না, কিন্তু উত্ত্যক্ত করলে বা আটকালে দাঁত দিয়ে ছোবল দেয়া। মধ্য আমেরিকার এই সাপ প্রবল বিষাক্ত। এর বিষে নিউরোটক্সিন আছে যা অতন্ত্য ভয়ানক। এখনও পর্যন্ত যে মোট ছয়টি উপ-প্রজাতি আবিষ্কৃত হয়েছে তা হল – Micrurus nigrocinctus babaspul Roze, ১৯৬৭ Micrurus nigrocinctus coibensis Schmidt, ১৯৩৬ Micrurus nigrocinctus divaricatus (Hallowell, ১৮৫৫) Micrurus nigrocinctus mosquitensis Schmidt, ১৯৩৩ Micrurus nigrocinctus nigrocinctus (Girard, ১৮৫৪) Micrurus nigrocinctus zunilensis Schmidt, ১৯৩২ AFBMP। "Micrurus nigrocinctus"। AFBMP Living Hazards Database (ইংরেজি ভাষায়)। AFBMP। সংগ্রহের তারিখ ২০১০-০৮-০৫।  "মাইক্রুরুস নিগ্রোসিন্সটাস"। ইন্টিগ্রেটেড ট্যাক্সোনোমিক ইনফরমেশন সিস্টেম। সংগ্রহের তারিখ ৫ আগস্ট ২০১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিপ্রজাতিতে-এ বিষয় সম্পর্কিত তথ্য রয়েছে: মধ্য আমেরিকার কোরাল সাপ উইকিমিডিয়া কমন্সে মধ্য আমেরিকার কোরাল সাপ সংক্রান্ত মিডিয়া রয়েছে।
আট কবর

আটকবর বাংলাদেশের চুয়াডাঙ্গা জেলার দামুড়হুদা উপজেলায় অবস্থিত একটি গণকবর। বাংলাদেশের স্বাধীনতা যুদ্ধের ৮জন মুক্তিযোদ্ধার মৃতদেহ এখানে কবর দেওয়া হয় বলে এর নামকরণ করা হয়েছে আট কবর। ১৯৭১ সলের ৩ আগস্ট বীর মুক্তিযোদ্ধা গেরিলা গ্রুপ কমান্ডার হাফিজুর রহমানের নেতৃত্বে একদল বীর মুক্তিযোদ্ধা দামুড়হুদা উপজেলার সীমান্তবর্তী গ্রাম জগন্নাথপুর গ্রামের শেল্টার ক্যাম্পে অবস্থান করছিলেন। ৪ আগস্ট মুক্তিযোদ্ধারা পাশের বাগোয়ান গ্রামের মুসলিম লীগের দালাল কুবাদ খাঁকে ধরে নিয়ে আসে। মুক্তিযোদ্ধারা পাকিস্তানি হানাদারদের উপর আক্রমণ করার পরিকল্পনা করছিল। ৫ আগস্ট সকালে পাকিস্তানি দালাল কুবাদ খাঁর দু'জন লোক মুক্তিযোদ্ধা ক্যাম্পে গিয়ে খবর দেয়, রাজাকাররা তাদের ধান কেটে নিয়ে যাচ্ছে। এ খবর শুনে মুক্তিযোদ্ধা হাসান জামানের নেতৃত্বে একদল মুক্তিযোদ্ধা রাজাকারদের শায়েস্তা করার জন্য অস্ত্র নিয়ে আনুমানিক ২ কিলোমিটার দূরে বাগোয়ান গ্রামের মাঠে দুই দলে বিভক্ত হয়ে অগ্রসর হতে থাকে। মুক্তিযোদ্ধাদের রেকি দল ফিরে যাওয়ার সাথে সাথে নাটুদহ ক্যাম্পের পাকিস্তানি সেনারা পূর্ব পরিকল্পনা অনুযায়ী মাঠের আখ ক্ষেতে 'ইউ'কাটিং অ্যাম্বুশ করে। মুক্তিযোদ্ধারা কিছু বুঝে ওঠার আগেই তাদের অ্যাম্বুশে পড়ে যায়। এখানে পাকিস্তানি হানাদারদের সাথে মুক্তিযোদ্ধাদের প্রায় আড়াই ঘণ্টা যুদ্ধ হয়। পাকিস্তানি হানাদারদের কাছে থাকা আধুনিক আগ্নেয়াস্ত্র মুক্তিযোদ্ধাদের উপর ব্যবহার করতে থাকে। অবস্থা বেগতিক দেখে মুক্তিযোদ্ধারা কৌশলে দুটি দলে বিভক্ত হয়ে শত্রম্নকে আক্রমণ করতে থাকে। এ অবস্থায় যে কোনো একজনকে কাভারিং ফায়ার দিয়ে নিজ দলকে বাঁচাতে হয়। বীর মুক্তিযোদ্ধা হাসান জামান স্বাভাবিক ফায়ারের দায়িত্ব নিয়ে শহীদ হন। পিছু হটার সময় তারা অন্য সাথীদের বাঁচাতে পারলেও শহীদ হন ৮ বীর মুক্তি সেনা। পাকিস্তানি হানাদাররা তাদেরকে ঘিরে ফেলে খুব কাছ থেকে গুলি করে হত্যা করে। এই সম্মুখযুদ্ধে পাকিস্তানি হানাদারদের অনেক সদস্য মারা যায় এবং আহত হয়। পরে জগন্নাথপুর গ্রামের মানুষ রাস্তার পাশে দুটি কবরে চারজন করে আটজন শহীদ মুক্তিযোদ্ধার লাশ কবর দেয়। কালক্রমে এই আটজন মুক্তিযোদ্ধার কবরকে ঘিরেই এ স্থানটির নামকরণ হয়েছে 'আটকবর'। আটজন শহীদ মুক্তিযোদ্ধাগণ হচ্ছেন- হাসান জামান - গোকুলখালি, চুয়াডাঙ্গা খালেদ সাইফুদ্দিন তারেক - পোড়াদহ, কুষ্টিয়া রওশন আলম - আলমডাঙ্গা, চুয়াডাঙ্গা আলাউল ইসলাম খোকন - চুয়াডাঙ্গা শহর আবুল কাশেম - চুয়াডাঙ্গা শহর রবিউল ইসলাম - মোমিনপুর, চুয়াডাঙ্গা কিয়ামুদ্দিন - আলমডাঙ্গা আফাজ উদ্দিন চন্দ্রবাস - দামুড়হুদা এখানে পরবর্তীতে একটি মুক্ত মঞ্চ তৈরি করা হয়েছে। পাশেই তৈরি হয়েছে মুক্তিযুদ্ধ সংগ্রহশালা। চারপাশে বাগান তৈরি করে সৈন্দর্য বৃদ্ধি করা হয়েছে। বাংলাদেশের অস্থায়ী সরকারের রাজধানী মুজিবনগর এখান থেকে ৬ কিলোমিটার দূরে অবস্থিত। চুয়াডাঙ্গা জেলা চুয়াডাঙ্গা মুক্ত দিবস আলমডাঙ্গা বধ্যভূমি "আট কবর - দামুড়হুদা উপজেলা-"। damurhuda.chuadanga.gov.bd। ১১ জুলাই ২০২১ তারিখে মূল থেকে আর্কাইভ করা। সংগ্রহের তারিখ ২৮ নভেম্বর ২০১৮।  "ইতিহাস ও ঐতিহ্যের ধারক 'আটকবর'"। jaijaidinbd.com। সংগ্রহের তারিখ ২০২২-০৪-১৪।  jugantor.com। "জগন্নাথপুরের আট কবর - ঘরে বাইরে - Jugantor"। [স্থায়ীভাবে অকার্যকর সংযোগ]
মিরাত-উল-উরুস

মিরাত-উল-উরুস (উর্দু مراۃ_العروس, অর্থ দুলহনের দর্পণ) নজীর আহমদ দেহলভী দ্বারা রচিত এবং ১৮৬৯ খৃষ্টাব্দে প্রকাশিত একটি উর্দু উপন্যাস। এই উপন্যাসে ভারতীয় এবং মুসলিম সমাজের নারী শিক্ষা বিস্তার সহায়ক কিছু তত্ত্ব আছে এবং এই উপন্যাস দ্বারা প্রেরিত হয়ে হিন্দি, পাঞ্জাবী, কাশ্মীরি এবং অন্যান্য ভারতীয় ভাষায় এই বিষয়ের উপর আধারিত উপন্যাস রচিত হয়েছে। এই পুস্তকটি প্রকাশের কিছু বছরের মধ্যেই ১ লক্ষ কপি বিক্রিত হয়। উপন্যাসের কাহিনী দিল্লীর দুই বোন আকবরী ও আসগরীকে নিয়ে।উপন্যাসের প্রথম ভাগে আছে আকবরীর বর্ণনা। সে কুঁড়ে স্বভাবের এবং অল্পশিক্ষিতা। বিবাহের পর শ্বশুরবাড়িতে অবাস্তববুদ্ধি ও খারাপ ব্যবহারের কারণে তাকে দুঃখ শিকার করতে হয়। উপন্যাসের দ্বিতীয় ভাগে আসগরীর বর্ণনা। সে সদাচারী, মেহনতি ও অধিক শিক্ষিতা। বিবাহের পর কঠিন পরিস্থিতির সম্মুখীন হয়েও সে তার মেহনত, ভালো স্বভাব ও শিক্ষিত ব্যবহারের কারণে শ্বশুরবাড়ি ও মহল্লার মানুষদের সঙ্গে সুখে শান্তিতে বসবাস করতে পারে। কাহিনীতে এই দুই নারীর জীবনের উত্থান-পতন দেখানো হয়েছে।। নজীর আহমদ ১৮৭৩ খৃষ্টাব্দে এই উপন্যাসের সিকুয়েল বানাত-উন-নাস নামে প্রকাশ করেন। এই উপন্যাসে আসগরী নিজের মহল্লায় একটি কন্যা-পাঠশালা চালায়। পাকিস্তান টেলিভিশন মিরাত-উল-উরুস নামেই একটি ধারাবাহিক তৈরি করে। ধারাবাহিকে আরিফা সিদ্দিকী আসগারীর চরিত্রে অভিনয় করে। https://books.google.co.in/books?id=VPJ7jqVSl34C&pg=PA131&lpg=PA131&dq=about+mirat+ul+uroos+novel&source=bl&ots=3LXwlvqvDI&sig=vAKGtiWTG6SlwP7-_TJtUHVD4_U&hl=en&sa=X&ved=0ahUKEwifs_Ta-_bKAhWJdz4KHZO0Chg4ChDoAQgWMAQ https://books.google.co.in/books?id=UPJ9L7wojp0C&pg=PP4&hl=en#v=onepage&q&f=false https://books.google.co.in/books?id=esji8DgSMbQC&hl=en http://books.google.com/books?id=esji8DgSMbQC http://tune.pk/video/2811056[স্থায়ীভাবে অকার্যকর সংযোগ]